מאנס שפרבר

מאנס שפרבר (Manès Sperber; ‏12 בדצמבר 1905 – 5 בפברואר 1984) היה סופר, מסאי ופסיכולוג יהודי אוסטרי-צרפתי יליד אוקראינה. כתב גם תחת שמות העט יאן הגר ונ.א. מנלוס (N.A. Menlos). שפרבר גדל בשטעטל של זבלוטוב, ליד קולומיאה בגליציה האוסטרית (כיום זבלוטוב, אוקראינה) למשפחה חסידית. בקיץ 1916 נס עם משפחתו לווינה מחמת מלחמת העולם הראשונה. שפרבר, שחדל להאמין באלוהים, סירב בגיל 13 לעשות בר-מצווה והצטרף לתנועת הנוער של השומר הצעיר. בתנועה זו הוא פגש את אלפרד אדלר, מייסד הפסיכולוגיה האינדיבידואלית ונעשה תלמידו ושותפו לעבודה. אדלר נפרד ממנו ב-1932 בשל חילוקי דעות בנוגע לקשר בין הפסיכולוגיה האינדיבידואלית למרקסיזם. בספטמבר 1927 עבר שפרבר לברלין והצטרף למפלגה הקומוניסטית. הוא הרצה ב-Berliner Gesellschaft für Individualpsychologie, מכון לפסיכולוגיה אינדיבידואלית בברלין. אחרי שהיטלר תפס את השלטון, הושם שפרבר בכלא, אולם שוחרר כעבור מספר שבועות, משום שהיה אזרח אוסטרי. הוא היגר בתחילה ליוגוסלביה וב-1934 הגיע לפריז, שם עבד בשביל הקומינטרן עם וילי מינצנברג. בשנת 1938 עזב את המפלגה בשל הטיהור הסטליניסטי של המפלגה. הוא התחיל לדון בכתיבתו בטוטליטריזם ובתפקידו של האינדיבידואל בתוך החברה (Zur Analyse der Tyrannis). ב-1939 התנדב שפרבר לצבא הצרפתי. לאחר התבוסה, הוא מצא מקלט בקאנייה סור מר, ב"שטח החופשי" של צרפת. ב-1942, כשהחלו לגרש את היהודים בשטח החופשי, הוא ברח עם משפחתו לשווייץ. בתום המלחמה, ב-1945, הוא שב לפריז, שם עבד כסופר וכעורך ראשי בהוצאה לאור קלמן-לוי. מאנס שפרבר הוא מחבר הטרילוגיה (1949–1955) Like a Tear in the Ocean‏ : A Trilogy, של הטרילוגיה האוטוביוגרפית All our Yesterdays‏ (1974–1997) ושל מאמרים רבים העוסקים בפילוסופיה, פוליטיקה, ספרות ופסיכולוגיה. מאנס שפרבר הוא אב להיסטוריון האיטלקי ולדימיר שפרבר ולאנתרופולוג הצרפתי דן שפרבר. אשתו הראשונה, מרים שפרבר, היגרה לבסוף לשמפיין, אילינוי ועבדה כיועצת במרכז הפסיכולוגי שם. אחיו, מילו שפרבר, היה שחקן, ושהה באחרית ימיו בטיולים עם אשתו סביב בריטניה ובקריאת עבודותיו של אחיו. שפרבר נקבר בבית הקברות מונפרנאס בפריז, צרפת. Charlatan und seine Zeit (1924, ver. 2004) Alfred Adler (1926) Zur Analyse der Tyrannis (1939) Like a Tear in the Ocean: A Trilogy (1961) Volume 1 - Burned Bramble (1949) Volume 2 - The Abyss (1950) Volume 3 - Journey Without End (1955) Die Achillesferse (1960) Zur täglichen Weltgeschichte (1967) Alfred Adler oder Das Elend der Psychologie (1970) Leben in dieser Zeit (1972) Wir und Dostojewski: eine Debatte mit Heinrich Böll u.a. geführt von Manès Sperber (1972) All Our Yesterdays (3 Volumes) Volume 1 - God's Water Carriers(1974) Volume 2 - The Unheeded Warning: 1918-1933(1975) Volume 3 - Until My Eyes Are Closed With Shards(1977) Individuum und Gemeinschaft (1978) Sieben Fragen zur Gewalt (1978) Churban oder Die unfaßbare Gewißheit (1979) Der freie Mensch (1980) Nur eine Brücke zwischen gestern und morgen (1980) Die Wirklichkeit in der Literatur des 20. Jahrhunderts (1983) Ein politisches Leben - Gespräche mit Leonhard Reinisch (1984) Geteilte Einsamkeit - Der Autor und seine Leser (1985) (Essay) Der schwarze Zaun (1986) (Fragments of a novel) הפרס הגדול לספרות מטעם האקדמיה הבווארית לאומנויות יפות (1971) פרס ביכנר (1975) הפרס על שם פרנץ נאבל (1977) הפרס הגדול לספרות מטעם המדינה האוסטרית (1977) מדליית בובר-רוזנצווייג (1979) פרס השלום של התאחדות הספרים הגרמנית (1983) מדיה וקבצים בנושא מאנס שפרבר בוויקישיתוף מאנס שפרבר, ברשת החברתית Goodreads מנס ספרבר (1905-1984), דף שער בספרייה הלאומית